
88 DR.30.6.2008 

 
(a) perolehan bagi penyediaan Capex air adalah berdasarkan 

prinsip ketelusan, tender terbuka dan value for money; 

(b) proses perolehan adalah tertakluk kepada garis panduan yang 
dikeluarkan oleh Kementerian Kewangan dan prinsip-prinsip 
yang terkandung di dalam Buku Merah Mengenai 
Tanggungjawab Perolehan dan Amalan Terbaik yang 
diterbitkan oleh Jawatankuasa Putrajaya untuk Prestasi Tinggi 
GLC; 

(c) operasi syarikat tidak bermotifkan keuntungan; dan 

(d) kadar sewa pajak aset air adalah tertakluk kepada prinsip 
kemampuan dan tempoh yang dipersetujui bersama oleh 
syarikat operator air dan PAAB. 

Pengurusan dan kawalan perolehan yang telus, cekap dan berkesan akan 
menghasilkan satu harga perolehan yang kompetitif, kos efektif dan munasabah.  Ia akan 
membantu mengurangkan kos pembiayaan dan kewangan yang secara langsung akan 
memberi impak kepada kos operasi keseluruhannya.  Keadaan ini akan membolehkan 
PAAB menawarkan kadar sewa pajak yang munasabah yang akhirnya dinikmati oleh 
pengguna melalui kadar tarif yang berpatutan. 

Tuan Yang di-Pertua, prinsip dan amalan kewangan yang ditekankan ke atas 
PAAB bukan sahaja tertumpu pada proses pembiayaan dan perolehan Capex sahaja.  Ia 
juga akan diguna pakai semasa mengambil alih aset dan tanggungan air daripada kerajaan 
negeri dan juga pemegang konsesi yang berhijrah ke rejim pelesenan.  Oleh itu, 
kementerian bersama SPAN akan sentiasa mengawal selia setiap cadangan PAAB untuk 
mengambil alih aset dan tanggungan air tersebut.  Tawaran pengambilalihan tersebut perlu 
dibuat hanya setelah satu penilaian dan proses due diligence kewangan dan teknikal yang 
komprehensif dan terperinci dijalankan ke atas aset dan tanggungan air tersebut. 

Berikutan itu sebarang bentuk pampasan atau bayaran tertentu akan diteliti dan 
kelulusannya adalah tertakluk kepada proses penilaian yang rapi yang dijalankan oleh juru 
penilai bertauliah dan bebas yang dilantik oleh PAAB.  Kementerian ini sememangnya amat 
peka kepada implikasi dan kesan pengambilalihan aset dan tanggungan pada harga yang 
tinggi dan tidak kos efektif.  Ia akan menyebabkan kadar sewa pajak yang tinggi yang 
akhirnya akan turut dirasai oleh pengguna melalui kadar tarif air yang tinggi. 

Oleh yang demikian kementerian ini akan memastikan keadaan tersebut tidak 
berlaku semasa proses pengambilalihan aset dan tanggungan air terutamanya yang 
melibatkan syarikat konsesi air.  Tuan Yang di-Pertua, pada ketika ini kementerian sedang 
dalam proses menyediakan satu mekanisme penetapan tarif air.  Secara prinsipnya, kadar 
tarif air yang dikenakan di bawah rejim pelesenan Akta 655 tidak akan ditetapkan secara 
pre-determined, dengan izin.  Sebaliknya tarif tersebut akan ditentukan dan dikaji semula 
setiap tiga tahun bagi memastikan bahawa tarif yang dikenakan itu adalah munasabah dan 
berpatutan kepada pengguna dan juga syarikat operator air.   

Penetapan kadar tarif tersebut akan berasaskan kepada pencapaian KPI yang 
akan ditetapkan oleh SPAN.  Selain daripada itu, di bawah Akta 655 ini pengguna akan 
diberi peluang untuk mengemukakan pandangan dan maklum balas berhubung prestasi 
syarikat dan cadangan tarif air yang dipohon oleh syarikat operator air.  Maklum balas dan 
cadangan tersebut boleh disalurkan melalui instrumen yang dikenali sebagai Forum Air. 

Justeru itu saya percaya SPAN akan mengambil kira kedua-dua aspek iaitu 
pematuhan KPI dan maklum balas pengguna semasa mengesyorkan perubahan kadar tarif 
air yang dipohon oleh sesebuah syarikat operator air.  Syor tersebut bukan sahaja perlu 
mengutamakan kepada satu kadar yang berpatutan dan mampu dibayar oleh pengguna 
malah perlu juga mengunjurkan pulangan yang berpatutan kepada syarikat-syarikat 
operator.  Unjuran ini perlu bagi memastikan kemapanan operasi syarikat tersebut. 

Tuan Yang di-Pertua, usaha penstrukturan semula ini memerlukan satu tempoh 
tertentu untuk dilihat kesan dan hasilnya.  Kerajaan akan sentiasa mengutamakan 
perlindungan, kepentingan pengguna dalam apa jua keputusan yang dibuat dalam 



(a) perolehan bagi penyediaan Capex air adalah berdasarkan. prinsip ketelusan, tender terbuka dan value for money; (b) proses perolehan adalah tertakluk kepada garis panduan yang dikeluarkan oleh Kementerian Kewangan dan prinsip-prinsip yang terkandung di dalam Buku Merah Mengenai Tanggungjawab Perolehan dan Amalan Terbaik yang diterbitkan oleh Jawatankuasa Putrajaya untuk Prestasi Tinggi GLC; (c) operasi syarikat tidak bermotifkan keuntungan; dan. (d) kadar sewa pajak aset air adalah tertakluk kepada prinsip kemampuan dan tempoh yang dipersetujui bersama oleh syarikat operator air dan PAAB. Pengurusan dan kawalan perolehan yang telus, cekap dan berkesan akan menghasilkan satu harga perolehan yang kompetitif, kos efektif dan munasabah. Ia akan membantu mengurangkan kos pembiayaan dan kewangan yang secara langsung akan memberi impak kepada kos operasi keseluruhannya. Keadaan ini akan membolehkan PAAB menawarkan kadar sewa pajak yang munasabah yang akhirnya dinikmati oleh pengguna melalui kadar tarif yang berpatutan. Tuan Yang di-Pertua, prinsip dan amalan kewangan yang ditekankan ke atas PAAB bukan sahaja tertumpu pada proses pembiayaan dan perolehan Capex sahaja. Ia juga akan diguna pakai semasa mengambil alih aset dan tanggungan air daripada kerajaan negeri dan juga pemegang konsesi yang berhijrah ke rejim pelesenan. Oleh itu, kementerian bersama SPAN akan sentiasa mengawal selia setiap cadangan PAAB untuk mengambil alih aset dan tanggungan air tersebut. Tawaran pengambilalihan tersebut perlu dibuat hanya setelah satu penilaian dan proses due diligence kewangan dan teknikal yang komprehensif dan terperinci dijalankan ke atas aset dan tanggungan air tersebut. Berikutan itu sebarang bentuk pampasan atau bayaran tertentu akan diteliti dan kelulusannya adalah tertakluk kepada proses penilaian yang rapi yang dijalankan oleh juru penilai bertauliah dan bebas yang dilantik oleh PAAB. Kementerian ini sememangnya amat peka kepada implikasi dan kesan pengambilalihan aset dan tanggungan pada harga yang tinggi dan tidak kos efektif. Ia akan menyebabkan kadar sewa pajak yang tinggi yang akhirnya akan turut dirasai oleh pengguna melalui kadar tarif air yang tinggi. Oleh yang demikian kementerian ini akan memastikan keadaan tersebut tidak berlaku semasa proses pengambilalihan aset dan tanggungan air terutamanya yang melibatkan syarikat konsesi air. Tuan Yang di-Pertua, pada ketika ini kementerian sedang dalam proses menyediakan satu mekanisme penetapan tarif air. Secara prinsipnya, kadar tarif air yang dikenakan di bawah rejim pelesenan Akta 655 tidak akan ditetapkan secara pre-determined, dengan izin. Sebaliknya tarif tersebut akan ditentukan dan dikaji semula setiap tiga tahun bagi memastikan bahawa tarif yang dikenakan itu adalah munasabah dan berpatutan kepada pengguna dan juga syarikat operator air. Penetapan kadar tarif tersebut akan berasaskan kepada pencapaian KPI yang akan ditetapkan oleh SPAN. Selain daripada itu, di bawah Akta 655 ini pengguna akan diberi peluang untuk mengemukakan pandangan dan maklum balas berhubung prestasi syarikat dan cadangan tarif air yang dipohon oleh syarikat operator air. Maklum balas dan cadangan tersebut boleh disalurkan melalui instrumen yang dikenali sebagai Forum Air. Justeru itu saya percaya SPAN akan mengambil kira kedua-dua aspek iaitu pematuhan KPI dan maklum balas pengguna semasa mengesyorkan perubahan kadar tarif air yang dipohon oleh sesebuah syarikat operator air. Syor tersebut bukan sahaja perlu mengutamakan kepada satu kadar yang berpatutan dan mampu dibayar oleh pengguna malah perlu juga mengunjurkan pulangan yang berpatutan kepada syarikat-syarikat operator. Unjuran ini perlu bagi memastikan kemapanan operasi syarikat tersebut. Tuan Yang di-Pertua, usaha penstrukturan semula ini memerlukan satu tempoh tertentu untuk dilihat kesan dan hasilnya. Kerajaan akan sentiasa mengutamakan perlindungan, kepentingan pengguna dalam apa jua keputusan yang dibuat dalam.